Lejligheden er placeret midt i den gamle del af indre by, i en lille afsides gade. Der er charmerende lavt til loftet og skæve gulve, men rigeligt med plads, og det inventar man skal bruge til at få en hverdag til at fungere - herunder opvaskemaskine og vaskemaskine. Vi boede der i 2 måneder mens der var ombygning i vores egen lejlighed, og vi følte os hjemme med det samme. Særligt kan jeg fremhæve den utrolig hyggelige vindueskrog og det høje spisebord i køkkenet som små oaser i lejligheden hvor man kan slå sig ned med en god bog og en kop kaffe. Eneste minus er at der kan være en del larm om natten, fra lokale beværtninger og nattelivet på gaden, men ørepropper kan tage det værste.